JohanHeinsen/ENO huggingface dataset:
Ribe Stifts Adresseaviser, 1839-10-01
Befordringer og Afgang. Den 17de September er characteriseret Regimentschirurg og Læge ved den militaire Høiskole, L. V. Castenschjold, beskikket til Districtschirurg i Nestved med tilhørende Landdistrict. Den 20de September, Sognepræsten for Ringkjøbing og Rindom Menigheder under Ribe Stift, Provst P. Brandt, og Sognepræsten for Ørslev og Føns Menigheder under Fyens Stift, C. Gleerup paa Grund af Alderdom og Svagelighed, efter Ansøgning i Naade entledigede med Pension. Den 21de September, Copiist ved Kjøbenhavns Politieret og Politiets øvrige Forretninger, L. T. Ammitzbøll, efter Ansøgning, i Naade entlediget, og f. D. Districtschirurgen paa Vestmanøe, characteriseret Bataillonschirurg C. H. U. Bolbroe, samt Districtschirurgen i det søndre Districtschirurgicat under Jslands Vestamt, O. Hjaltelin, ligeledes efter Ansøgning i Naade entledigede, hiin med Vartpenge og denne med Pension.
Ribe Stifts Adresseaviser, 1839-10-01
Kjøbenhavns Børs-Cours d. 27de Septbr.: Species 200. Bank-Disconto 5 pCt.
Ribe Stifts Adresseaviser, 1839-10-01
Ribe. Udfaldet af den offentlige Examen ved Ribe Cathedralskole blev igaar Eftermiddags bekiendtgjort med den sædvanlige Høitidelighed. Hr. Adjunkt Adler holdt en Tale i denne Anledning, hvori han forklarede Forskjellen i Realskolens og Latinskolens Tendents, samt udviklede hvilken Aand, der burde besjæle den Sidste. For og efter Talen, bleve af Skolens Disciple tvende af Hr. Adjunkt Dr. Suhr forfattede Sange afsjungne. Til Universiteter, bleve iaar dimitterede: S. M. Hørbroe, Søn af afdøde Amtsprovst Dr. Hørbroe i Rødding og F. A. Bogh, Søn af Toldinspektør Bogh i Ribe.
Ribe Stifts Adresseaviser, 1839-10-01
Ved den stadige Regn i den senere Tid er ogsaa her i Egnen en Deel Havre og Boghvede fordærvet paa Marken. Jgaar havde vi skjønt Veir og idag tegner det ogsaa godt, saa at det udestaaende Korn vel forstørstedelen vil komme ihuus idag.
Ribe Stifts Adresseaviser, 1839-10-01
J Løverdags hendtes her i Aaen den Ulykke, at en Pige fra Fanøblev af Storseilsbommen paa en Baad styrtet ud og bruknede. Flere Fruentimmer og et Par aldrende Mænd vare i samme Baad og maatte see Pigen drukne, uden at kunne foretage Noget til hendes Redning, da Baaden seilede med Vinden og havde for stærk Fart til at den hurtigtnok kunde vendes.
Ribe Stifts Adresseaviser, 1839-10-01
Ribe Torvepriser d. 28de September: Rug pr. Td. 2 Rd. 24 s.; Byg 1 Rd. 32 s.; Havre 1 Rd. 16 s.; Boghvede 1 Rd. 12 s.; Boghvedegryn pr. Skp. 22 s.; Byggryn 24 s.; Smør pr. Pd. 6 ls. Til mine Velgjørere!
Ribe Stifts Adresseaviser, 1839-10-01
Min ved Lynild d. 18de Apr. d. A. afbrændte Gaarder nu gjenopbygt og saavidt indrettet, at jeg paany beboer den med min Famile. Luerne havde fortæret al min Eiendom, og den mig af Brandkassen tilkommende Godtgjørelse var ubetydelig i Forhold til mit lidte Tab, saa jeg var nedsunken i Armod, om ikke kjærlige Medmennesker havde rakt mig hjælpsom Haand. Mange ere de Ædelsindede fjern og nær, som ved Raad og Daad have staaet mig hi i min Nød. Næst Guds Hjælp har deres Deeltagelse skiænket mig Trøst og Mod i min Sorg, deres velvillige Understøttelse sat mig istand til atter med Haab at begynde min Gaards Bedrift. Jeg kjender dem ikke engang alle, kan heller ikke gjengjælde dem; men jeg beder Gud lønne og velsigne dem og bringer dem alle, hvad jeg har at give, mit Hiertes varmeste Taksigelse for den Godhed, de saa redebon have beviist mod mig i min svare Trængsel.
Ribe Stifts Adresseaviser, 1839-10-01
Vester-Vedsted d. 27de Sept. 1839. Peter Davidsen.
Ribe Stifts Adresseaviser, 1839-10-01
Bekjendtgjørelser. Undertegnede tilbyder unge Mennesker, saavel studerende som ikkestuderende, Underviisning i de almindelige Skolevidenskaber. Herpaa Reflecterende ville behageligst træffe nærmere Aftale L. T. Hansen, med Cand. theol. Ribe d. 1ste October 1839. En god toetage Vindovn er at faae tilkjøbs eller tilleie. Bogtrykkeriet anviser.
Ribe Stifts Adresseaviser, 1839-10-01
En Bilægger Kakkelovn af 2 Etager anvises til Salg fra Adressekontoiret.
Ribe Stifts Adresseaviser, 1839-10-01
Om de ulykkelige Tider i Europa, en Tale af Saurin, oversat af det Tydske med en Forerindring, af Clausen Sognepræst, faaes heftet for 2 Ls. hos Termansen.
Ribe Stifts Adresseaviser, 1839-10-01
Jfølge det høikongelige Generaltoldkammer- og Com Trykt i Ribe hos Chr. sal. Hyphoff. merce-Collegii Ordre af 14de dennes, og efter Overeenskomst med vedkommende Auctionsdirecteurer, afholdes Licitation over Leverance af Fourage til Grændsetoldvæsenets Tjenesteheste for Aaret 1840 saaledes: Fredagen d. 18de October førstkommende Kl. 11 Formiddag paa Raadstuen i Kolding over 343 Tdr. 1 Skp. Havre, 2745 Lpd. Høe og 2745 Lpd. Halm, til 15 Heste i Dreiens Eistrup og Dollerup Districter, samt hos Jnspecteuren i Skodborg.
Ribe Stifts Adresseaviser, 1839-10-01
Mandagen d. 21de næstefter Kl. 11 Formiddag hos Gjestgiver Lund i Foldingbroe over 457 Tdr. 4 Skp. Havre, 3660 Lpd. Høe og 3660 Lpd. Halm, til 20 Heste i Skodborghuus, Foldingbroe og Vilslev Districter. Conditionerne ligge til Eftersyn hos Dhrr. Giestgivere Madsen i Kolding og Fölsch i Ribe, samt hos Undertegnede i Skodborg og Foldingbroe.
Ribe Stifts Adresseaviser, 1839-10-01
Grændsetoldinspectionen d. 28de September 1839. Petersen. F. Ohm.
Ribe Stifts Adresseaviser, 1839-10-01
Placat. Efter forud indgaaet Forliig, og derefter passeret Udlæg for resterende Renter til Nationalbanken, bliver det Smedemester F. Nord her i Byen tilhørende Sted, beliggende under No. 1227 i Kongens Stræde med tillige gende Grund, Gaards- og Haugeplads, samt Jordlod i Marken stillet til Bortsalg ved 3de offentlige Auctioner, som afholdes: 1ste Auction Løverdagen den 26. October førstkommende, 2den Auction Løverdagen den 9 November, 3die Auction Løverdagen den 23. November. De 2de første Auctioner paa Stadens Raadhuus, men 3die Auction i selve Stedet, hver Dags Formiddag Kl. 10; hvilket herved, overeensstemmende med Placaten 22. April 1817, bekjendtgjøres til Efterretning for Lysthavende. Fredericia Byefogedcontoir d. 28 Septb. 1839. Rahbek.
Ribe Stifts Adresseaviser, 1839-10-01
Jfølge Bestemmelse under Stiftet efter afdøde Gaardmand Hans Pedersen i Sønder Wolm Bye i Brede Sogn, bliver den til hans Stervboe hørende Gaard i bemeldte Sønder Wolm med Bygninger og Jorder af Hartkorn 6 Td. 5 Skp. 2 Fk. 2 sersyvend. Alb., stillet til 3de offentlige Auctoner, af hvilke de 2de første afholdes paa mit Contoir i Harris Onsdagene den 2den og 9de Octbr. førstkommende, Formiddag Kl. 10, og 3die Auction i selve Gaarden i Sønder Wolm Tirsdagen den 15de samme Maaned, ligeledes om Formiddagen Kl. 10. Sidstmeldte og den paafølgende Dag bortsælges tillige Gaardens Besætning, bestaaende af: 3 Heste, 1 Følhoppe med Føl, 5 Køer, 4 Stk. Ungavæg, 8 Kalve og Faar, saa og Gaardens Avlsredskaber samt Boets Løsøre, bestaaende af: Borde, Stole, Skabe, Chatoller, Kister, Speile, Sølvtøi, Sengeklæder, Linned og Gangklæder samt Kjøkkentøi m.m. Hvilket herved bekjendtgjøres til Efterretning for Lysthavende. Brasen. Harris d. 17. Septbr. 1839.
Ribe Stifts Adresseaviser, 1839-10-01
Ved et i Dag udstedt Proclama, som bliver læst inden vedkommende Retter, ere samtlige Creditorer i Boet efter afdøde Gaardmand Hans Pedersen i SønderWolm Bye, Brede Sogn, Løve Herred i Ribe Amt, indkaldte med 12 Ugers Varsel, til for mig som Skifteforvalter i Boet at anmelde og beviisliggjøre deres Fordringer; hvilket herved endvidere bekjendtgjøres. Harris d. 17. Septbr. 1839. Brasen.
Ribe Stifts Adresseaviser, 1839-10-04
allernaadigste Kongelig legeret. priviRibe. Slet. Avlv. Adresse overalt i de danske Stater. som forsendes med Brevposten, Fredagen den No. 80. 4de October. Redigeres af E. Hyphoff. Udgives af Chr. sal. Hophoff.
Ribe Stifts Adresseaviser, 1839-10-04
Udenlandske Efterretninger. Spanien. Pasifikationen i de haskiske Provindser har god Fremgang. Estella, Don Carlos's forhenværende Residents, har nu ogsaa overgivet sig; den kommanderende General Ortigoza er med en stor Deel af Besætningen rykket ind i Pampelona og har underkastet sig Espartere, der d. 22de Sept. drog til Logrono for at indsætte de christinske Autoriteter; derfra agter han at begive sig til Nedre-Arragonien. - I Deputterikamret forelagde Krigsministeren d. 18de Sept. et Lovudkast, der tilstaar Espartero som Nationalbelønning en stor Strækning Land med en aarlig Jndtægt af 1 Mill. Realer. - Cabrera og Espagna have udstedt Proclamationer, hvoraf man ikke skal slutte sig til, at disse Herrer ere tilbøielige til at underhandle. Den Førstes er dateret d. 12te Sept. fra Hovedkvarteret i Chulilla, i Valencia; en begynder med Forhandelser mod Maroto og slutter saaledes: "Navarra og de baskiske Provindser ere blevne forførte ved bedrageriske Løvter og Anerkjendelse af Fueros. De ville snart begræde deres uskyldige Tillid. Kongerigerne Valencia og Catalonien kunne ligeledes gjøre Fordring paa deres Fueros, som i den gamle Arvefølgekrig bleve dem berøvede, mit Sværd vil ikke vende tilbage i Skeden uden at have sikkret dem, uden at have erholdt en beskyttende Regjering for mit Fædrelands Vel og en ærefuld Fred. Dette er Eders General uforanderlige Sindelag, for hvilket han vil udgyde sin sidste Blodsdraabe." Grev Espagnas Proclamation er dateret d. 10de og er ligesaa rig paa Forbandelser mod Mareto, men omtaler ikke Cataloniens Fueros og viser enhver betingelse for Underkastelse tilbage.
Ribe Stifts Adresseaviser, 1839-10-04
Frankerig. Det hedder nu fra Paris, at Admiral Roussin er bleven kaldt tilbage fordi han ikke havde givet Admiral Lalande de nødvendige Jnstruxer for at forhindre den tyrkiske Flaade fra at forlade Daardanellerne. - J Belesme, i Orne Dep., har ogsaa fundet Uroligheder Sted i Anledning af Kornudførselen. En Folkehob af 500600 Personer havde paa Veien til Paris og Nogent opkastet en Bartikade for at forhindre Kornvognene fra at drage den Vei. Underpræfekten, der forgiæves havde anmodet om Nationalgardens Bistand, begav sig, ledsaget af Generalprokuratoren og to Brigader Gensdarmer, til Stedet og lod Barrikaden forstyrre. Et Par Gensdarmer bleve under Arbeidet saarede ved Steenkast. Kornvognene bleve derpaa ledsagede af Underpræfekten og Gensdarmerne en halv Miilsvei, men da man drog tilbage fandtes Barrikaden igjen opkastet, som imidlertid atter blev bortryddet under enkelte Steenkast fra Hoben. Roligheden er dog senere aldeles vendt tilbage. - D. 22de Sept. ankom Don Carlos med Familie til sit foreløbige Opholdsted, Bourges, under et uhyre Tilløb af Mennesker. - Jfølge Efterretninger fra Tunis af 7de Sept. er Beyen meget misfornøiet med, at en fransk Prinds besøger Algier, og at Tropper trækkes sammen paa den tunesiske Grændse. Beyens af 20,000 Md. bestaaende Armee skulde deles i to Dele, hvoraf den ene er bestemt til Keff, den anden til Bizirto.
Ribe Stifts Adresseaviser, 1839-10-04
Holland. Man taler meget om, at Kongen af Holland vil formæle sig med Grevinde d'Oultremont, der var første Æresdame hos den afdøde Dronning. Grevinden er 42 Aar gl. og ventes med det Første tilbage fra Rom, hvor hun, som Katholikinde, skal have søgt Pavens Dispensation.
Ribe Stifts Adresseaviser, 1839-10-04
Hannover. Næsten alle Laugs Forstandere i Göttingen have ved en Deputation ladet Kongen overrække en Adresse, hvori den fra Göttingen udgaaede oppositionelle Aand misbilliges og det Løvte aflægges, at man med al Kraft vil bære Omsorg for, at et Valg til Stænderforsamlingen kommer istand, og at den Valgte bliver en Mand, hvis loyale Sindelag ikke er tvivlsomt. Kongen modtog Deputationen meget naadigt d. 27de Sept. - D. 21de havde Universitetskurator, Minister v. Stralenheim ladet Universitets-Korporationen sammenkalde for at meddele en allerhøieste Bekjendtgjørelse, hvori den med Hensyn til Jkkevalget fra Universitetets Side for Dagen lagte Opposition dadles, og hvori det hedder, at man paa allerhøieste Sted er overbeviist om, at ingen Jldesindede befindes i Korporationen, men at kun nogle Herrer ere vildledte, og man haaber derfor, at Korporationen næste Gang vil vælge en Deputeret. Prorektor Gieseler skal derefter have holdt en Tale, hvori han for sig og sine Kol legger erklærede, at Enhver havde handlet efter bedste Rets-Overbeviisning, at de kun havde Universiteters og Landets Vel for Øie og at de fremdeles vilde handle saaledes.
Ribe Stifts Adresseaviser, 1839-10-04
Tyrkiet og Ægypten. Efterretninger fra Konstantinopel gaae til d. 11te Sept., og disse mælde Jntet om, hvad vi sidst meddeelte, at den franske engelske Flaade skulde afgaae til Alexandrien og russiske og østerrigske Tropper rykke ind i Tyrkiet, dersom Jbrahim marscherer mod Konstantinopel. Eiheller har Ha sit Paschas Frafald stadfæstet sig. Man har iøvrigt ogsaa denne Gang kun upaalidelige Rygter. Det hed der saaledes, at Admiral Stopford har faaet Ordre til at gaae igjennem Strædet ved Dardanellerne og lægge sig for Anker for Konstantinopel, og at den russiske Minister Hr. v. Buteniew har skilt sig fra de andre Magters Gesandter samt faaet befaling til at følge sin egen Vei. - Reschid Pascha er d. 4de Sept. ankommen til Konstantinopel og har overtaget Udenrigsministeriet. - Natten mellem 6te og 7de Sept. udbrød den ligeoverfor Pera liggende Forstad Fundukin en Jldebrand, hvorved omtrent 30 Huse afbrændte. Jlden skal være anlagt af en Tyvebande. - J Christenkvarteret i Salonichi har en frygtelig Jldebrand d. 8 Sept. fortæret 800 Huse. Tyrkerne foretoge sig Jntet for at dæmpe Jlden.
Ribe Stifts Adresseaviser, 1839-10-04
Blandinger. Nogle af Jndskrivterne paa det nylig oprettede Monument ved Borodino indeholde følgende interessante Data. Paa Kamppladsen vare opstillede 85,000 Md. russisk Jnfanteri, 18,000 Md. Kavalleri, 7,000 Kofaker, Landmilits 1,000 Md. og 640 Kanoner; derimod beløb Franskmændenes Styrke sig til 554,000 Md., hvoraf 145,000 Md. Jnfanteri, 40,000 Md. Kavalleri og 1,000 Kanoner befandt sig paa Kamppladsen. Russerne bleve kommanderede af tre Hærsørere: Kutusow, Barcley de Tolly og Bagration. Af Russerne faldt 3 Generaler og 15,000 Krigere af andre Grader, 12 Generaler og 30,000 andre Krigere bleve saarede; Bagration døde af sine Saar. Af den ovennævnte fjendtlige Magt kom kun 97,000 Md. tilbage over Ruslands Grændse. D. 23de Sept. er Dronningen af Neapel nedkommen med en Prinds.
Ribe Stifts Adresseaviser, 1839-10-04
Jndenlandske Efterretninger Deres Majestæter Kongen og Dronningen have i denne Tid, uden noget Følge, besøgt flere af Hovedstadens Seeværdigheder, og deriblandt ogsaa Asylet i Nyboder. (Berl. T.) D. 18de Septb. bragte som sædvanlig Musikconservatoriets Elever Hs. K. H. Prinds Christian paa Sorgenfri deres Lykønskning ved en Cantate; Texten til denne, forfattet af Hr. Borgaard, og sat i Musik af Hr. H. Løvenskjold, var hjemsendt fra Wien, hvor de Begge for Tiden opholde sig paa en fælleds Kunstreise.
Ribe Stifts Adresseaviser, 1839-10-04
(Dagen.)
Ribe Stifts Adresseaviser, 1839-10-04
D. 26de f. M. jordedes paa Holmens Kirkegaard i Kbhvn. Danmarks hidtilværende ældste Digter, Conferentsraad P. H. Frimann, fød d. 19de Novb. 1752, altsaa død i det 87de Aar. Hans begeistrede: "Hornelen" er vel, tilligemed det romantiske Digt: "Axel Thordsen og Skjøn Valborg, de berømteste blandt hans Poester, der forresten alle bære Præget af udmærkede digteriske Gaver. (Aarb. A.)
Ribe Stifts Adresseaviser, 1839-10-04
Øresundstolden har i den senere Tid ofte været Gjenstand saavel for de indenlandske som de udenlandske Blades Omtale; senest har Allg. Zeit. meddeelt Følgende om Dr. Bowring, der af det engelske Ministerium er sendt til Berlin, for at deeltage i Forhandlingerne mellem den tydske Toldforenings Deputerede: Naturligviis har Dr. Bowring under sit Ophold i Stettin kunne overtyde sig om, hvor hæmmende den høie Øresundstold indvirket paa hans Lands Forbindelse med den tydske Østersø, og de Data, som man der i den Henseende har kunnet meddele ham, blive maaskee et Motiv mere for den brittiske Regjering, ogsaa fra sin Side at paastaae Nedsættelsen af en Told, som oprindelig kun skulde udgjøre 1 til 1 1/2 pCt. af Skibsladningernes Værdi, og nu contractstridig i mange Tilfælde har opnaaet den enorme Høide af 5 til 7 pCt. Den sidste mellem Preussen og Danmark afsluttede Contract angaaende Sundtoldens Erlæggelse er udløben ifjor og ikke igjen bleven fornyet, da Preussen paastaaer en Forandring af Tariffen, og med Hensyn dertil ogsaa paa det Kraftigste understøttes af Sverrig og tildeels ogsaa af de andre østersøiske Magter. Stettin gjør endog, støttende sig paa ældre Privilegier, Fordring paa fuldkommen Fritagelse for Sundtolden, dog vilde dens Handelstand føle sig fuldkommen tilfredsstillet og imødesee de meest glimrende Udsigter for Fremtiden, naar kun de almindelige Modificationer, som Preussen har andraget paa, bleve iværksatte. Men Danmark kunde i Sandhed ogsaa saameget før indrømme disse, da der ikke alene af Afgiftens Nedsættelse lod sig vente en Forøgelse af Skibsfarten i samme Forhold, men da ogsaa allerede i de sidste Aar en saa betydelig Formerelse af den østersøiske Handel har fundet Sted, at Danmark kan eftergive Betydeligt af sine nuværende Øresundstold-Jndtægter og dog beholde Beløbet af den Jndtægt, som det omtrent havde i Aaret 1830." (Kbhp.)
Ribe Stifts Adresseaviser, 1839-10-04
Den Berlingske Tidende har et interessant Referat om en falsk Seddelfabrikant i Kbhvn., som i de sidste 3 Aar ikke mindre end 3 Gange har været sigtet som saadan, men som, hvor stærkt moralsk Beviis end havdes og haves imod ham, dog selv nu maaskee for tredie Gang maa frifindes formedelst Mangel af det juridiske. Personens Navn er Niels Axel Lund, han er nu 27 Aar gl., og iblandt hans Medhielpere befinder sig ogsaa hans i at benægte ligesaa udholdende Fader, der tidligere har været Kobbertrykker, og hos hvem Sønnen sandsynligviis har erhvervet sig Færdighed i samme Arbeide saavelsom i Kobberstikning. Under den tredie Art af disse Personers forbryderske Virksomhed formaaede de en forarmet Haandværker til for Halvdeel i Gevinsten at forestaae Afsætningen af de falske Fem rigsbankdaler-Sedler, og denne benyttede hertil sin Tjenestepige, hvem det ogsaa lykkedes at udgive 14 a 15 Stykker, især til holsteenske Skippere, hvem hun afkjøbte Fedevarer. Hvor tykt et Stør end Hovedmændene havde trukket over Falskneriet, har dog en Politiofficiant været saa heldig at finde i en Brændekjelder under et Baghuus de 4 Kobberplader, som vare brugte til Sedlerne, og i samme Kielder, skjult i Muren, en Pakke med 90 nye Sedler. Den sidste Falskner-Sager, som ovenfor antydet endnu ikke paakiendt.
Ribe Stifts Adresseaviser, 1839-10-04
Ved det asiatiske Compagnies Auction i Kjøbenhavn den 26de Septbr. over et betydeligt Partie Thee blev, ifølge Berl. T., Alt bortsolgt til meget fordeelagtige Priser og Auctionsbeløbet anslaas til 140,000 Rbd. Jfølge samme Tidende staae Compagniets Theer med Hensyn til Qvaliteten i Almindelighed over de Theer, som indføres fra Hamborg og London. Vore unge Malere - hedder det i Berl. T. - have ikke været heldige ved den stedfundne Concurs forKunstacademiets Priismedailler; ingen af de 7 Concurrerende er tilkiendt Medaille. Derimod har Architecten Hr. Møller erholdt den store Guldmedaille og Billedhuggeren Hr. Kolberg den mindre.
Ribe Stifts Adresseaviser, 1839-10-04
Dampskibet "Malme" afgik den 28de Septbr. fra Kjøbenhavn til Aalborg, hvortil det er fragtet, for at overføre den syge Godseier Gleerup til Hovedstaden.
Ribe Stifts Adresseaviser, 1839-10-04
En Capitain i Artilleriet skal i denne Tid sidde atresteret i Kbhvn., fordi han ikke har angivet en Underofficier, der havde begaaet nogle Bedragerier, men har ladet sig nøie med at give ham en alvorlig Jrettesættelse. (Vib. A.)
Ribe Stifts Adresseaviser, 1839-10-04
Kammerjunker og Capitain i Livgaden til Fods v. Bornemann, en Søn af Geheimeconferentsraad og Justitiarius i Høiesteret Bornemann, har i disse Dage faaet sin Afsked med Pension. (S. B.)
Ribe Stifts Adresseaviser, 1839-10-04
Bladet "Fædrelandet vil fra 1ste April n. A. udkomme som et Dagblad, udgivet af Balthasar Christensen, David, Gjødwad, Orla Lehmann og Wessely. Disse Mænd velbekjendte politiske Troesbekiendelse og Dygtighed er Borgen for, hvad dette Blad vil blive: en værdig og ægte Repræsentant for den sande Liberalisme og en kraftig Opvækker af Almeenaanden. (Gjød wad og Lehmann have, som velbekjendt, gjort Kjøbenhavnsposten" til hvad den virkelig var forinden Førstes Sygdom.) Ligesom det er et glædeligt Beviis paa den gode Sags Fremme her i Landet, at see en Forening af saadanne Mænd, for at udgive et ægte fædrelandskfindet Dagblad, saaledes er det at haabe, at Publicum strax vil bevise sin Deeltagelse for dette Forehavende ved en talrig Subscription. (S. B.)
Ribe Stifts Adresseaviser, 1839-10-04
Fra Nykjøbing paa Falster meldes af 24. Septb.: Jgaar bekjendtgjordes Udfaldet af sidste Hoved Examen ved den herværende Cathedralskole med sædvanlige Høitidelighed. Hr. Rector Rosendahl holdt ved denne Leilighed en Tale, hvori han anbefalede Eleverne Fasthed i Elementerne, Tænksomhed og Orden og dernæst udviklede Betingelserne for at Bestyrelsen kan naae det ved Underviisningen tilsigtede Maal.
Ribe Stifts Adresseaviser, 1839-10-04
Den smukke Avlsgaard Keirup, 2 Miil fra Odense, som tiedes af Hr. Proprietair Paulsen, er i disse Dage solgt underhaanden med Størstedelen af Besætningen til Hr. Forpagter Jensen fra Østrupgaard for 33,500 Rbd. (Hemp. A.)
Ribe Stifts Adresseaviser, 1839-10-04
Fra Aalborg skrives under 27. Septbr.: De forrige Conradenske Godser: Nørlund og Torstedlund ere for adskillige Dage siden af den kgl. Enkekasse (til hvilke Prioritetshavere disse Godser i sin Tid vare udlagte) solgte til Eieren af Bygholm pr. Horsens, Hr. Schytte (pr. Commission af Superintendenten i Strasborg) for 168,000 Rbd. - Gaarden Skovlundgaard i Hammer Sogn, der nylig ved Auction tilsloges Hr. Kbm. Steenfeldt fra Randers for 4000 Rbd., er afdenne igjen solgt til Hr. Gartner H. P. Beyer heraf Byen for 4,500 Rbd. (Aalb. A.)
Ribe Stifts Adresseaviser, 1839-10-04
Til Horsens indbragtes i Søndags en ung Pige, der ved en Karls utidige Spog med et Gevær har faaet et Skud Hagel i sin høire Arm. Det er sørgeligt, at de mange Exempler paa Ulykker, som slig Uforsigtighed fremkalder, bestandig forøges, og var det ikke ønskeligt, at Gierningsmanden ved saadan Leilighed droges til Ansvar og i det mindste idømtes en Mulct til Fattigvæsenet i Sognet. (Horf. A.)
Ribe Stifts Adresseaviser, 1839-10-04
Fra Thisted meldes af 27. Septbr.: Avlen paa de fleste Steder her i Amtet stod fortrinlig, og Landmanden lovede sig en velsignet Høst; men det usædvanlig vedholdende Regnveir har især paa lavtliggende Puncter for en Deel tilintetgjort de store Forhaabninger, man nærede om samme, da Kornet desværre hist og her staaer i Vand, og Ærterne paa mange Steder ere aldeles bedærvede. Da imidlertid Kornet paa flere Steder endnu ikke er høstet, vil Tabet, naar Forsynet snart vilde skjænke os et smukt tørt Veirligt, ikke blive saa stort, som det kunde have været.
Ribe Stifts Adresseaviser, 1839-10-04
Capitain Munco, Skib "Ricardo" af Hull, som den 25de Septbr. ankom til Helsingør, beretter, at han den 17de f. M. har i Nordsøen truffet Skibet. "Vrouw Catharina," hjemmehørende i Grønningen, ført af Capitain R. A. van Laten, paa Reisen fra Kønigsberg til Amsterdam med 40 Læster Rug, gaaende for sine Seil, men forladt af Besætningen og Skipperen; om Bord fandtes en levende Kanarifugl, som Capitain Munto medtog. Han skaffede sig af de forefundne Papirer Underretning om Skibets Navn og Bestemmelse, hvorpaa han atter maatte forlade Skibet, som ellers syntes at være i god Stand. (Helf. A.)
Ribe Stifts Adresseaviser, 1839-10-04
Hamborg Kornpriser d. 27de Sept. Sidste Post fra England medbragte stærk Efterspørgsel efter Hvede; Rug, Byg og Havre gaaer ogsaa noget bedre til følgende Priser: Hvede 135 a 145 Rd.; Rug 75 a 85 Rd.; Byg 65 a 75 Rd.; Havre 50 a 60 Rd. pr. Læst i Kourant.
Ribe Stifts Adresseaviser, 1839-10-04
Ved Tallotteriets 1492. Trækning i Kbhvn, udkom: No. 3. 44. 57. 16. 26.
Ribe Stifts Adresseaviser, 1839-10-04
Ribe. 19de Søndag efter Trinitatis prædiker i Domkirken til Høimesse Hs. H. Hr. Stiftsprovst Dr. Frost, Ridder af Dannebroge; til Aftensang Hr. Pastor Müller. J Cathrine Kirke Hr. Pastor de Thutah.